

**H O T Ă R Â R E**

**privind introducerea unor restricţii de circulație pe drumul judeţean DJ 172F, sectorul de drum km 13+640 (intersecţia cu DJ 161D) – km 23+340**

**(limita judeţ Bistriţa-Năsăud)**

Consiliul Judeţean Cluj întrunit în şedinţă ordinară;

Având în vedere Proiectul de hotărâre nr. 283 din 23.12.2024 privind introducerea unor restricţii de circulație pe drumul judeţean DJ 172F, sectorul de drum km 13+640 (intersecţia cu DJ 161D) – km 23+340 (limita judeţ Bistriţa-Năsăud), propus de domnul Alin Tișe-președinte al Consiliului Județean Cluj, însoţit de Referatul de aprobare cu nr. 53304 din 20.12.2024; Raportul compartimentului de resort din cadrul aparatului de specialitate al Consiliului Judeţean Cluj cu nr. 53306/20.12.2024 şi de Avizul cu nr. 53304 din 19.02.2025 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Avizul Inspectoratului de Poliție Județean Cluj nr. 723498/6.02.2025;
* Acordul Companiei Naționale de Administrare a Infrastructurii Rutiere/Direcția Regională de Drumuri și Poduri Cluj cu nr. 2704/30.01.2025;
* Procedură derulată în conformitate cu dispoziţiile Legii nr. 52/2003 privind transparenţa decizională în administraţia publică, republicată;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 173 alin (1) lit. c) și d) și alin. (5) lit. l) și ale art. 182 alin (2) din Ordonanța de urgenţă a Guvernului nr. 57/2019 privind Codul administrativ, cu modificările şi completările ulterioare;
* art. 44 alin. (2) din Ordonanţa Guvernului nr. 43/1997 privind regimul drumurilor, republicată, cu modificările şi completările ulterioare;
* art. 5 alin. (7) din Ordonanța de urgență a Guvernului nr. 195/2002 privind circulația pe drumurile publice, republicată, cu modificările și completările ulterioare;
* Ordinului comun al Ministrului de Interne și al Ministrului Transporturilor nr. 1112/411/2000 pentru aprobarea Normelor metodologice privind condiţiile de închidere a circulaţiei şi de instituire a restricțiilor de circulaţie în vederea executării de lucrări în zona drumului public şi/sau pentru protejarea drumului;

În temeiul competenţelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare:

**hotărăşte:**

**Art. 1. (1)** Se aprobă introducerea restricţiilor de circulație pe Drumul judeţean DJ 172F, sectorul de drum km 13+640 (intersecţia cu DJ 161D) – km 23+340 (limita judeţ Bistriţa-

Năsăud) în perioada cuprinsă între data aducerii la cunoștință publică a prezentei hotărâri și data de 31 decembrie 2027, după cum urmează:

1. restricţie de tonaj pentru autovehiculele cu masa totală maxim autorizată mai mare de 20 tone;
2. restricţie a vitezei de deplasare la 30 km/h în interiorul localităţilor Mica, Dâmbu Mare, Sânmărghita și Valea Luncii pentru autovehiculele cu masa totală maximă autorizată cuprinsă în intervalul 3,5 tone - 20 tone.

**(2)** Se exceptează de la prevederile alineatului (1) autovehiculele care asigură: transporturi de persoane; transporturi de animale vii și de produse perisabile de origine animală și vegetală; transporturi cu vehiculele care participă la intervenții în caz de forță majoră; transporturi funerare; transporturi poștale; transporturi de echipamente de prim ajutor; transporturi pentru distribuire de carburanți; transporturi de mărfuri sub temperatură controlată; transporturi pentru tractări vehicule avariate; transporturi pentru distribuirea de apă și hrană în zonele calamitate; transporturi cu vehicule specializate destinate prin construcție salubrizării, şi/sau activităţi de întreţinere drumuri judeţene; transporturi de apă îmbuteliată; transporturi de produse provenite din exploatări agricole; transporturi de marfă şi/sau produse efectuate de/pentru persoanele juridice care au sediul social şi/sau punct de lucru ȋn localitatea care se află pe sectorul de drum supus restricţiilor temporare de circulaţie; transporturi de materiale de construcții aferente construcțiilor unor obiective civile, industriale, de interes public sau privat destinate persoanelor fizice și juridice şi entităților publice de pe raza localităţilor Mica, Dâmbu Mare, Sânmărghita și Valea Luncii; transporturi militare implicate în exerciții multinaționale.

**(3)** În perioada de instituire a restricției, autovehiculele cu masa maximă autorizată ce depăşeste 20 de tone pot folosi ruta ocolitoare: DJ 161D (intersecţia cu DJ 172F) – DN 1C (intersecţia cu DJ 161D) – DN 17 (intersecţia cu DN 1C) – DJ 172F (intersecţia cu DN 17) – limita Judeţ Cluj.

**(4)**În perioada executării lucrărilor de reabilitare/modernizare în cadrul proiectelor: ”Modernizarea coridorului integrat de mobilitate urbană reprezentat de str. 1 Mai (Tronson 1 Mai 182 – intersecţie Ion Pop Reteganu), str. Ion Pop Reteganu – Pod Someş – str. Libertăţii – str. Bistriţei până la limita administrativ teritorială a municipiului Dej, inclusiv acces către Autobaza TRANSURB Dej şi modernizare Autobaza TRANSURB S.A.”; ”Reabilitare pod peste Valea Uriului pe DN 1C şi amenajare intersecţie DN 1C – DN 17, în municipiul Dej, judeţul Cluj” şi ”Reabilitare pasaj peste CF 400 Braşov – Dej \_ Satu Mare pe DN 1C km 61+451, în municipiul Dej, judeţul Cluj”, restricţia de circulație pe drumul judeţean DJ 172F va fi suspendată urmare a inaccesabilităţii rutelor ocolitoare stabilite la alin. (3), respectiv DN 1C și DN 17. Primarul Municipiului Dej va informa participanţii la trafic asupra perioadelor când se execută lucrări în zona administrativ-teritorială a Municipiului Dej, pe DN 1C şi DN 17, lucrări care pot determina crearea de ambuteiaje în trafic.

**Art. 2**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare Drumuri Judeţene.

**Art. 3.** Prezenta hotărâre se comunică Direcţiei de Administrare Drumuri Judeţene, Primarul Municipiului Dej, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 20 din 27 februarie 2025**

*Prezenta hotărâre a fost adoptată cu 34 de voturi “pentru”,* *iar doi membri ai Consiliului județean nu au votat, fiind astfel respectate prevederile legale privind majoritatea de voturi necesară.*